ai4bharat/Pralekha huggingface dataset:
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে ডেফকানেক্ট ২.০ –এর সূচনায় আইডিইএক্স-প্রাইম ও ষষ্ঠ ডিফেন্স ইন্ডিয়া স্টার্ট-আপ চ্যালেঞ্জের উদ্বোধন করেছেন
নতুন দিল্লি, ২২ এপ্রিল, ২০২২
প্রতিরক্ষা মন্ত্রী শ্রী রাজনাথ সিং আজ নতুন দিল্লিতে ডেফকানেক্ট ২.০ –এর সূচনায় প্রতিরক্ষা উৎকর্ষতার জন্য উদ্ভাবন  প্রাইম এবং ষষ্ঠ ডিফেন্স ইন্ডিয়া স্টার্ট-আপ চ্যালেঞ্জ  –এর উদ্বোধন করেছেন। আইডিইএক্স-প্রাইম –এর লক্ষ্য হল প্রতিরক্ষা ক্ষেত্রে ক্রমবর্ধমান স্টার্ট-আপগুলিকে সাহায্য করার জন্য ১.৫ কোটি টাকা থেকে ১০ কোটি টাকা পর্যন্ত আর্থিক সহায়তা যোগানো। এবার ডিআইএসসি ৬ –এ সাতটি প্রতিরক্ষা সংস্থা, ভারতীয় উপকূলরক্ষী বাহিনী এবং স্বরাষ্ট্র মন্ত্রকের আওতাধীন দপ্তর অংশ নিয়েছে।এখানে কৃত্রিম বুদ্ধিমত্তা, অ্যাডভান্স ইমেজিং, সেনসর ব্যবস্থাপনা, বিগ ডেটা অ্যানালেটিক্স ইত্যাদি বিষয় নিয়ে আলোচনা চলে। পাশাপাশি ডিআইএসসি ৫ –এর ওপেন চ্যালেঞ্জে অংশগ্রণকারী বিজয়ীদের সম্বর্ধনা জানানো হয়।
অনুষ্ঠানের ভাষণে শ্রী সিং ডেফকানেক্ট ২.০ –কে দেশের প্রযুক্তিগত দক্ষতা বৃদ্ধির প্রতীক হিসেবে বর্ণনা করেছেন। ভারতীয় প্রতিরক্ষা ক্ষেত্রে স্টার্ট-আপ ইকো ব্যবস্থাপনায় এর উল্লেখযোগ্য ভূমিকা রয়েছে বলে জানিয়েছেন প্রতিরক্ষা মন্ত্রী। তিনি বলেন আইডিইএক্স দেশের নতুন প্রযুক্তির বিকাশে সাহায্য করেছে। তিনি জানান, উদ্ভাবন ও প্রযুক্তগত উন্নয়ন তুলে ধরার ক্ষেত্রে স্টার্ট-আপগুলির জন্য একটি গুরুত্বপূর্ণ প্ল্যাটফর্ম দিয়েছে আইডিইএক্স। তাই তাদের বিজ্ঞানী ও প্রযুক্তি পেশাদারদের ভবিষ্য প্রযুক্তির বিষয়ে চিন্তাভাবনা করার আহ্বান জানান তিনি। শ্রী সিং বলেন, সাধারণ মানুষের আর্থসামাজিক অবস্থার উন্নতির ক্ষেত্রে এটি একটি গুরুত্বপূর্ণ পদক্ষেপ। আগামী দিনে লক্ষ লক্ষ মানুষের কর্মসংস্থানের সুযোগ তৈরি হবে বলেও উল্লেখ করেন কেন্দ্রীয় মন্ত্রী। দ্রুত পরিবর্তনশীল বিশ্বব্যবস্থাপনায় উদ্ভূত সমস্যা মোকাবিলা করার জন্য দেশের সব ক্ষেত্রকে বিশেষ করে নিরাপত্তা ব্যবস্থাকে নিরন্তর শক্তিশালী করে তোলা হচ্ছে বলেও জোর দেন প্রতিরক্ষা মন্ত্রী। তিনি বলেন, প্রতিটি নতুন সমস্যা আগের চেয়েও জটিল হয়ে উঠছ। কোভিড-১৯ মহামারীর পর বিশ্ব এখন ইউক্রেনের সংঘাত প্রত্যক্ষ করেছে। এমন কি মধ্যপ্রাচ্যের আফগানিস্তান এবং পাকিস্তানে অস্থিরতাও লক্ষ্য করা গেছে। এই ঘটনাগুলি যাতে কোনোভাবেই দেশে প্রভাব ফেলতে না পারে, সেজন্য শান্তি ও স্থিতিশীলতা বজায় রাখার আহ্বান জানান তিনি। প্রধানমন্ত্রী শ্রী নরেন্দ্র মোদীর আত্মনির্ভর ভারতের স্বপ্নকে স্বার্থক করে তুলতে আহ্বান জানান শ্রী সিং। তিনি বলেন, প্রতিরক্ষা ক্ষেত্রে দেশ ক্রমশই আত্মনির্ভর হয়ে উঠছে। দেশীয় শিল্প, স্টার্ট-আপ, উদ্ভাবকদের শক্তিশালী এবং সশস্ত্র বাহিনীকে সর্বাধুনিক সরঞ্জামে সজ্জিত করে তুলতে সরকার বদ্ধ পরিকর। এদিন অনুষ্ঠানে নীতি আয়োগের সিইও শ্রী অমিতাভ কান্ত, প্রতিরক্ষা মন্ত্রকের সচিব ডঃ অজয় কুমার সহ অন্য ব্যক্তিরা বক্তব্য রাখেন।
CG/SS/SKD/
(Visitor Counter : 109
জাহাজচলাচলমন্ত্রক
প্রধানমন্ত্রী নরেন্দ্র মোদী দোসরা মার্চ দ্বিতীয় মেরিটাইম ইন্ডিয়া সামিটের উদ্বোধন করবেন
মুম্বাই, ২৪ ফেব্রুয়ারি, ২০২১
বন্দর, জাহাজ চলাচল ও জলপথ মন্ত্রক দোসরা থেকে চৌঠা মার্চ ভার্চুয়ালি মেরিটাইম ইন্ডিয়া সামিটের আয়োজন করেছে। http://www.maritimeindiasummit.in/ এই লিঙ্কের মাধ্যমে সম্মেলনে অংশগ্রহণ করা যাবে। বন্দর ও সামুদ্রিক বাণিজ্যে দেশী-বিদেশী বিনিয়োগকারীর আকৃষ্ট করতেই এই সম্মেলন। প্রধানমন্ত্রী শ্রী নরেন্দ্র মোদী দোসরা মার্চ বেলা ১১টার সময় ভার্চুয়ালি এই সম্মেলনের উদ্বোধন করবেন।
মুম্বাই পোর্ট ট্রাস্টের চেয়ারম্যান শ্রী রাজীব জালোটা জানিয়েছেন সামুদ্রিক বাণিজ্যের সাথে সংশ্লিষ্ট নীতি-নির্ধারক, পদস্থ সরকারি আধিকারিক, দেশী-বিদেশী বিনিয়োগকারী, জাহাজ চলাচল সংস্থাগুলির কর্তৃপক্ষ, বিশ্বের বিভিন্ন বড় বড় বন্দরের প্রতিনিধিরা এবং ভারতের যেসব রাজ্যে সামুদ্রিক বাণিজ্যের সঙ্গে সম্পর্ক রয়েছে ౼সেইসব রাজ্যের প্রতিনিধিরা সম্মেলনে যোগ দেবেন।
উদ্বোধনী অধিবেশনে আফগানিস্তান, রাশিয়া, উজবেকিস্তান, ইরান ও আর্মেনিয়ার মন্ত্রীরা বন্দরের পরিকাঠামোর উন্নয়ন ও ব্যবসা-বাণিজ্য, আঞ্চলিক যোগাযোগের মতো বিষয়গুলি নিয়ে আলোচনা করবেন।
বিভিন্ন অধিবেশনে আন্তর্জাতিক বিশেষজ্ঞরা আলোচনায় অংশ নেবেন। প্রতিটি উপকূলবর্তী রাজ্যের জন্য বিশেষ অধিবেশনের ব্যবস্থা করা হয়েছে। মুম্বাই পোর্ট ট্রাস্টের পাশাপাশি মহারাষ্ট্র, গুজরাট, ওড়িশা, অন্ধ্রপ্রদেশ, কর্ণাটক, তামিলনাড়ু, আন্দামান ও নিকোবর এবং লাক্ষ্মাদ্বীপ এই সম্মেলনের অংশীদার। বন্দর, জাহাজ চলাচল ও জলপথ মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী মনসুখ মান্ডভিয়ার সঙ্গে দেশ-বিদেশের সামুদ্রিক বাণিজ্যের সঙ্গে যুক্ত সংস্থাগুলির প্রতিনিধিরা এবং বিনিয়োগকারীরা আলোচনায় যোগ দেবেন। চৌঠা মার্চ সম্মেলনে চাবাহার দিবস উদযাপন করা হবে। ইরানের এই বন্দরটি ভারত মহাসাগরের সবথেকে ভালো যোগাযোগ কেন্দ্র।
প্রধানমন্ত্রীরদপ্তর
শ্রী কল্যাণ সিং এর প্রয়াণে প্রধানমন্ত্রীর শোক প্রকাশ
নতুন দিল্লি, ২১ আগস্ট, ২০২১
প্রধানমন্ত্রী শ্রী নরেন্দ্র মোদী উত্তরপ্রদেশের প্রাক্তন মুখ্যমন্ত্রী, রাজ্যপাল এবং প্রবীণ নেতা শ্রী কল্যাণ সিং জির প্রয়াণে গভীর শোক প্রকাশ করেছেন।
একগুচ্ছ ট্যুইট বার্তায় প্রধানমন্ত্রী বলেছেন;
“আমি বাকরুদ্ধ। সমাজসেবী, প্রবীণ প্রশাসক, তৃণমূল স্তরের নেতা এবং খুব ভালো একজন মানুষ কল্যাণ সিং জি। তিনি উত্তরপ্রদেশের উন্নয়নে যথেষ্ট অবদান রেখে গেছেন। তাঁর ছেলে শ্রী রাজবীর সিং এর সঙ্গে কথা হয়েছে। তাকে সমবেদনা জানাই। ওঁম শান্তি।
ভারতের সাংস্কৃতিক পুনর্জাগরণে তাঁর অবদানের জন্য প্রজন্মের পর প্রজন্ম দেশের মানুষ কল্যাণ সিং এর প্রতি কৃতজ্ঞ হয়ে থাকবে। তিনি ভারতীয় মূল্যবোধে বিশ্বাসী ছিলেন, আমাদের প্রাচীন ঐতিহ্যের জন্য গর্ববোধ করতেন।
সমাজের কোটি কোটি প্রান্তিক মানুষের মুখে কল্যাণ সিংজি ভাষা যুগিয়েছেন। কৃষক, যুব সম্প্রদায় এবং মহিলাদের ক্ষমতায়নের জন্য তিনি বিভিন্ন উদ্যোগ গ্রহণ করেন। ”
CG/CB/SFS
(
প্রধানমন্ত্রীরদপ্তর
আগামীকাল মহারাষ্ট্রের শিরডি সফরে যাবেন প্রধানমন্ত্রী
নয়াদিল্লি, ১৮ অক্টোবর, ২০১৮
প্রধানমন্ত্রী শ্রী নরেন্দ্র মোদী আগামীকাল  মহারাষ্ট্রের শিরডি সফরে যাবেন। প্রধানমন্ত্রী সেখানে ফলক উন্মোচনের মাধ্যমে শ্রী সাইবাবা সংস্থান ট্রাস্টের বিভিন্ন উন্নয়নমূলক কর্মকাণ্ডের শিলান্যাস করবেন। শ্রী সাইবাবা সমাধির শতবর্ষ উপলক্ষে একটি রৌপ্য মুদ্রারও তিনি আনুষ্ঠানিক প্রকাশ করবেন।
এক জনসভায় প্রধানমন্ত্রী শ্রী নরেন্দ্র মোদী মহারাষ্ট্রে ‘প্রধানমন্ত্রী আবাস যোজনা – গ্রামীণ’ -র সুবিধাপ্রাপ্তদের হাতে গৃহপ্রবেশের সূচক হিসেবে ঘরের চাবি তুলে দেবেন। জনসভায় তিনি ভাষণও দেবেন।
প্রধানমন্ত্রী শ্রী সাইবাবা সমাধি মন্দির ভবনও পরিদর্শন করবেন।
CG/SSS/DM/…
(Visitor Counter : 66
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুনদিল্লি, ২৬শে সেপ্টেম্বর, ২০২১
দেশজুড়ে টিকাকরণ অভিযানে এ পর্যন্ত ৮৫ কোটি ৬০লক্ষ টিকা দেওয়া হয়েছে।
মোট সংক্রমিতের ১%র কম, মাত্র ০.৯% এখন চিকিৎসাধীন ।
ভারতে চিকিৎসাধীন সংক্রমিতের সংখ্যা বর্তমানে ৩লক্ষ ৩হাজার ৪শো ৭৬জন।
গত ২৪ ঘন্টায় নতুন করে সংক্রমিত হয়েছেন ২৮,৩২৬ জন ।
বর্তমানে কোভিড মুক্ত হওয়ার হার ৯৭.৭৭%।
গত চব্বিশ ঘন্টায় আরোগ্য লাভ করেছেন ২৬হাজার ৩২জন।
সারা দেশে এ পর্যন্ত মোট সুস্থ হয়েছেন ৩ কোটি ২৯ লক্ষ ২হাজার ৩৫১ জন।
সাপ্তাহিক সংক্রমিতের হার ৯৩ দিন ধরে ৩ শতাংশের নিচে রয়েছে, বর্তমানে ১.৯৮%।
দৈনিক সংক্রমিতের হার গত ২৭ দিন ধরে ৩ শতাংশের কম, আজ এই হার ১.৯%।
মোট নমুনা পরীক্ষা হয়েছে ৫৬কোটি ৩২লক্ষ।
CG/CB/
(Visitor Counter : 94
প্রধানমন্ত্রীরদপ্তর
১৮৫৭ সালের ঘটনাবলীতে অংশগ্রহণ করে যাঁরা অদম্য সাহস দেখিয়েছিলেন তাঁদের সকলকে শ্রদ্ধা জানিয়েছেন প্রধানমন্ত্রী
নয়াদিল্লী, ১০ মে, ২০২২
প্রধানমন্ত্রী শ্রী নরেন্দ্র মোদী ১৮৫৭ সালের ঘটনাবলীতে অংশগ্রহণ করে যাঁরা অদম্য সাহস দেখিয়েছিলেন তাঁদের সকলকে শ্রদ্ধা জানিয়েছেন।
এক ট্যুইটে প্রধানমন্ত্রী বলেছেন, “১৮৫৭ সালের এদিনেই ঐতিহাসিক প্রথম স্বাধীনতা সংগ্রামের সূচনা হয়েছিল, যা আমাদের নাগরিকদের মধ্যে দেশপ্রেমের চেতনা জাগিয়ে তুলেছিল এবং ঔপনিবেশিক শাসনের ভিত নাড়িয়ে দিয়েছিল। তাঁদের অদম্য সাহস দেখানোর জন্য আমি ১৮৫৭ সালের ঘটনায় অংশগ্রহণকারী সকলকে শ্রদ্ধা জানাই।”
CG/SS/NS
(
পর্যটনমন্ত্রক
দেশের বিভিন্ন জায়গায় আটকে পড়া বিদেশি পর্যটকদের স্বার্থে সদ্য চালু হওয়া পোর্টাল গুরুত্বপূর্ণ ভূমিকা পালন করবে
নয়াদিল্লি, ০৩ এপ্রিল, ২০২০
কেন্দ্রীয় পর্যটন মন্ত্রক পর্যটক, হোটেল ও সংশ্লিষ্ট অন্যান্য ক্ষেত্রের জন্য বর্তমান পরিস্থিতিতে যে সমস্ত পদক্ষেপ মেনে চলতে হবে, তা যথাযথ কার্যকর করার জন্য তৎপর রয়েছে।স্বাস্থ্য পরিবার কল্যাণ মন্ত্রকের পক্ষ থেকে জারি করা পরামর্শ ও নির্দেশাবলীগুলি বিভিন্ন পর্যটন কার্যালয়ে পাঠিয়ে দেওয়া হয়েছে। পর্যটন বিভাগের আঞ্চলিক কার্যালয়গুলিতে কোভিড-১৯ আক্রান্ত দেশগুলি থেকে আগত পর্যটকদের তালিকা পাঠিয়ে দেওয়া হয়েছে। এছাড়াও, কার্যালয়গুলিতে বিদেশি পর্যটকদের ঘোরাফেরার ওপর নজর রাখতে বলা হয়েছে।
মন্ত্রকের পক্ষ থেকে সদ্য ভারতে আটকে পড়া বিদেশি পর্যটকদের সহায়তার জন্য যে পোর্টাল চালু করা হয়েছে, তা সফলভাবে কাজ করে চলেছে।
শিলিগুড়ি ও কলকাতায় আটকে পড়া অস্ট্রেলীয় পর্যটকদের তিনটি দল মন্ত্রকের সদ্য চালু করা ঐ পোর্টালে উদ্ধার করে নিয়ে যাওয়ার আবেদন জানায়। এই প্রেক্ষিতে ইন্ডিয়া ট্যুরিজমের কলকাতা কার্যালয়কে দ্রুত ব্যবস্থা গ্রহণের এবং দিল্লি-স্থিত অস্ট্রেলিয়ার হাই কমিশনের সঙ্গে যোগাযোগ করে দেওয়ার নির্দেশ দেওয়া হয়।
(CG/BD/SB
প্রধানমন্ত্রীরদপ্তর
ভুটানে দ্বিতীয় পর্যায়ে রুপে কার্ডের ভার্চ্যুয়াল উদ্বোধন অনুষ্ঠান
নয়াদিল্লি, ১৯ নভেম্বর, ২০২০
প্রধানমন্ত্রী শ্রী নরেন্দ্র মোদী এবং ভুটানের প্রধানমন্ত্রী ডঃ লোটে সেরিং ২০ নভেম্বর ভার্চ্যুয়াল মাধ্যমে যৌথভাবে দ্বিতীয় পর্যায়ে রুপে কার্ডের সূচনা করবেন।
২০১৯-এর আগস্টে প্রধানমন্ত্রী মোদীর ভুটান সফরের সময় দুই দেশের প্রধানমন্ত্রী যৌথভাবে প্রথম পর্যায়ের রুপে কার্ডের সূচনা করেছিলেন। ভুটানে রুপে কার্ডের প্রথম পর্যায় বাস্তবায়িত হওয়ার ফলে ভারত থেকে আগত পর্যটকরা ভুটানের এটিএম এবং পয়েন্ট অফ সেল  কেন্দ্রগুলি থেকে সুবিধা পেতেন। দ্বিতীয় পর্যায়ে এই রুপে কার্ড চালু হলে ভুটানের কার্ডধারীরাও ভারতে রুপে নেটওয়ার্কের সুবিধা পাবেন।
ভারত ও ভুটানের মধ্যে বিশেষ অংশীদারিত্ব রয়েছে যা পারস্পরিক সম্পর্ক এবং শ্রদ্ধার ভিত্তিকে মজবুত করে, সাংস্কৃতিক ঐতিহ্য এবং মানুষের সঙ্গে মানুষের দৃঢ় যোগসূত্রের সম্পর্ককে সুনিশ্চিত করে।
পঞ্চায়েতিরাজমন্ত্রক
পিইএসএ বিধি রূপায়ণ
নতুন দিল্লি, ১৫ ডিসেম্বর, ২০২১
সংবিধানের সপ্তম তপশিলের  দ্বিতীয় তালিকার পরিপ্রেক্ষিতে ‘পঞ্চায়েত’, ‘স্থানীয় সরকার’ হল রাজ্যের বিষয় । রাজ্য এবং কেন্দ্রশাসিত অঞ্চলগুলি নিজ নিজ পঞ্চায়েতীরাজ আইনের আওতায় থাকা নির্দেশিকা বিবেচনা এবং প্রণয়ন করতে পারে ।
পঞ্চায়েত  -এর জন্য খসড়া মডেল বিধিগুলি ২০০৯ সালে পিইএসএ আওতাভুক্ত রাজ্যগুলির মধ্যে প্রচার করা হয় । পিইএসএ-এর কার্যকরি বাস্তবায়ন এবং পঞ্চম তপশিলের আওতাভুক্ত গ্রাম সভা ও পঞ্চায়েতীরাজ প্রতিষ্ঠানগুলিকে শক্তিশালী করে তুলতে 'রাষ্ট্রীয় গ্রামস্বরাজ প্রকল্প'এর আওতায় একাধিক পদক্ষেপ নেওয়া হয়েছে । গ্রাম পঞ্চায়েতগুলির ক্ষমতা বৃদ্ধি এবং শক্তিশালী করে তোলার জন্য মানব সম্পদ ক্ষেত্রে সহায়তা, প্রতিষ্ঠান বা স্বেচ্ছাসেবী সংস্থা/বেসরকারি সংস্থার মাধ্যমে গ্রাম পঞ্চায়েতগুলির সক্ষমতা বৃদ্ধি, পিইএসএ বাস্তবায়নের ক্ষেত্রে পঞ্চায়েত স্তরের প্রতিনিধিদের মধ্যে সচেতনতা গড়ে তোলার মতো পদক্ষেপ নেওয়া হয়েছে ।
সম্প্রতি পঞ্চায়েতীরাজ মন্ত্রক পিইএসএ বিধি জারি হওয়ার ২৫ বছর পূর্তি উদযাপনের জন্য চলতি বছরের নভেম্বরে নতুন দিল্লিতে একদিনের জাতীয় স্তরের সম্মেলন আয়োজন করেছিল । সম্মেলনে পঞ্চায়েতীরাজ ও উপজাতি বিষয়ক মন্ত্রীর পাশাপাশি মহারাষ্ট্রের রাজ্যপাল বক্তব্য রাখেন । এমনকি অন্ধ্রপ্রদেশ, গুজরাট, হিমাচলপ্রদেশ, মহারাষ্ট্র, রাজস্থান এবং তেলেঙ্গানা- এই ছটি রাজ্য পিইএসএ বাস্তবায়নের জন্য নিজ নিজ রাজ্যে নির্দিষ্ট পিইএসএ নিয়ম তৈরি করেছে ।
রাজ্যসভায় আজ এক প্রশ্নের লিখিত উত্তরে একথা জানিয়েছেন পঞ্চায়েতীরাজ প্রতিমন্ত্রী শ্রী কপিল মোরেশ্বর পাটিল ।
CG/SS/RAB
(Visitor Counter : 86
প্রধানমন্ত্রীরদপ্তর
প্রধানমন্ত্রীর সঙ্গে ভুটানের রাজার টেলিফোনে বার্তালাপ
নতুন দিল্লি, ১৭ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী বৃহস্পতিবার  ভুটানের রাজা জিগমি খেশর নামগিয়াল ওয়াংচুক-এর সঙ্গে টেলিফোনে কথা বলেছেন।
ভুটানের রাজা প্রধানমন্ত্রীর নরেন্দ্র মোদীর ৭০ তম জন্মদিন উপলক্ষে শুভেচ্ছা জানিয়েছেন। প্রধানমন্ত্রী কৃতজ্ঞ চিত্তে তাঁর শুভেচ্ছা বার্তা গ্রহণ করেন এবং ভুটানের বর্তমান ও প্রাক্তন রাজা এবং ভুটান রাজ পরিবারের সকল সদস্যদের শুভেচ্ছা জানান।
উভয় নেতাই ভারত ও ভুটানের মধ্যে প্রতিবেশী বন্ধুত্বপূর্ণ দেশ হিসেবে যে আস্থা ও স্নেহের বন্ধন রয়েছে সেই বিষয় নিয়ে আলোচনা করেন। প্রধানমন্ত্রী এই বিশেষ বন্ধুত্বপূর্ণ সম্পর্ক অগ্রগতির ক্ষেত্রে ভুটানের রাজরা যে ভূমিকা পালন করেছেন তার জন্য ধন্যবাদ জ্ঞাপন করেন।
ভুটান সরকার কোভিড-১৯ মহামারীর মোকাবিলায় যে কার্যকর ব্যবস্থা গ্রহণ করেছে তার জন্য উচ্ছ্বসিত প্রশংসাও করেন প্রধানমন্ত্রী। এক্ষেত্রে ভুটানকে সম্ভাব্য সকল ধরনের সহযোগিতা দেওয়ার জন্য ভারত প্রস্তুত রয়েছে বলেও তিনি জানান।
পারস্পরিক সুবিধা মতো দিনক্ষণ অনুযায়ী ভুটানের রাজা ও তাঁর সদস্যদের ভারতে স্বাগত জানানোর জন্য প্রধানমন্ত্রী আগ্রহ প্রকাশ করেন।
(CG/SS/SKD
প্রধানমন্ত্রীরদপ্তর
অন্ধ্রপ্রদেশের প্রাক্তন রাজ্যপাল শ্রীমতী কুমুদবেন যোশীর প্রয়াণে প্রধানমন্ত্রীর শোকপ্রকাশ
নতুন দিল্লি, ১৫ মার্চ, ২০২২
অন্ধ্রপ্রদেশের প্রাক্তন রাজ্যপাল ও কেন্দ্রীয় মন্ত্রী শ্রীমতী কুমুদবেন যোশীর প্রয়াণে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন।
গুজরাটিতে এক ট্যুইট বার্তায় প্রধানমন্ত্রী বলেছেন;
“অন্ধ্রপ্রদেশের প্রাক্তন রাজ্যপাল এবং কেন্দ্রীয় মন্ত্রী শ্রীমতী কুমুদবেন যোশী-র মৃত্যুর খবর খুবই দুঃখজনক। নারীর ক্ষমতায়ন এবং জনসেবার ক্ষেত্রে তাঁর অবদান সর্বদা স্মরণ করা হবে। তাঁর পরিবার এবং অনুগামীদের প্রতি সমবেদনা জানাই। তাঁর আত্মার শান্তি কামনা করি।”
CG/SD/SKD/
(
জাহাজচলাচলমন্ত্রক
নীল অর্থনীতির সুস্থায়ী, সার্বিক এবং নাগরিক-কেন্দ্রিক উপায়ে বিকাশের সমর্থক ভারত – শ্রী গড়করি
নয়াদিল্লি, ২৭ নভেম্বর, ২০১৮
কেন্দ্রীয় জাহাজ চলাচল, সড়ক পরিবহণ ও জাতীয় মহাসড়ক তথা জলসম্পদ ও গঙ্গা পুনরুজ্জীবন বিষয়ক মন্ত্রী শ্রী নীতিন গড়করি বলেছেন, আর্থিক বিকাশে নীল অর্থনীতির গুরুত্বপূর্ণ ভূমিকা রয়েছে। ‘সুস্থায়ী নীল অর্থনীতি’ শীর্ষক সম্মেলন যোগ দিতে শ্রী গড়করি আজ নাইরোবির উদ্দেশে রওনা হন। সম্মেলনের আয়োজক কেনিয়া। সহ-আয়োজক কানাডা ও জাপান। শ্রী গড়করি আগামীকাল সম্মেলনে ভাষণ দেবেন।
ভারতীয় মহাসাগর অঞ্চলে ভারতের কৌশলগত অবস্থানের কথা উল্লেখ করে শ্রী গড়করি বলেন, এ ধরণের গুরুত্বপূর্ণ ভৌগোলিক অবস্থানের ভিত্তিতে নীল অর্থনীতির সুস্থায়ী, সার্বিক এবং নাগরিক-কেন্দ্রিক উপায়ে বিকাশকে ভারত সমর্থন জানায়। তিনি আরও বলেন, বহু প্রত্যাশিত ‘সাগরমালা’ কর্মসূচির মাধ্যমে ভারত সমুদ্রপথে বাণিজ্য এবং অভ্যন্তরীণ জলপথ-ভিত্তিক বাণিজ্যিক পরিকাঠামো ব্যবস্থার উন্নয়নে জোর দিচ্ছে। এই কর্মসূচি দেশে নৌ-বাণিজ্যিক পরিবহণ এবং বন্দর-কেন্দ্রিক উন্নয়নে আমূল পরিবর্তন নিয়ে আসবে বলেও তিনি মন্তব্য করেন।
শ্রী গড়করি আরও জানান, ‘সাগরমালা’ কর্মসূচির আওতায় ৬০০-র বেশি প্রকল্পকে চিহ্নিত করা হয়েছে। এই প্রকল্প খাতে ২০২০ নাগাদ প্রায় আট লক্ষ কোটি টাকার বিপুল বিনিয়োগ প্রয়োজন। প্রকল্পগুলি কার্যকর হলে জলপথে পরিবহণ খাতে বার্ষিক প্রায় ৬ বিলিয়ন মার্কিন ডলার সাশ্রয় হবে এবং প্রায় ১ কোটি নতুন কর্মসংস্থান হবে। একইসঙ্গে, বন্দরগুলির পণ্য পরিচালন ক্ষমতা বার্ষিক ৮ কোটি মেট্রিক টন থেকে বেড়ে ৩৫ কোটি মেট্রিক টনে পৌঁছবে বলেও শ্রী গড়করি উল্লেখ করেন।
SSS/BD/DM/…
(Visitor Counter : 77
আয়ুষ
প্রধানমন্ত্রী শ্রী নরেন্দ্র মোদী ১১ ডিসেম্বর তিনটি জাতীয় আয়ুষ প্রতিষ্ঠান জাতির উদ্দেশে উৎসর্গ করবেন
এই তিনটি প্রতিষ্ঠানের উদ্বোধন হলে আমাদের চিরাচরিত চিকিৎসা ব্যবস্থায় সম্প্রসারণ হবে ও পরিকাঠামোর উন্নয়ন হবে- সর্বানন্দ সোনোওয়াল
নয়াদিল্লি, ০৬ ডিসেম্বর, ২০২২
কেন্দ্রীয় আয়ুষ মন্ত্রী শ্রী সর্বানন্দ সোনোওয়াল আজ ঘোষণা করেছেন যে প্রধানমন্ত্রী শ্রী নরেন্দ্র মোদী আগামী ১১ ডিসেম্বর তিনটি জাতীয় আয়ুষ প্রতিষ্ঠান জাতির উদ্দেশে উৎসর্গ করবেন। এগুলি হল গোয়ার অল ইন্ডিয়া ইন্সটিটিউট অফ আয়ুর্বেদ , গাজিয়াবাদে জাতীয় ইউনানি ঔষধ প্রতিষ্ঠান  এবং দিল্লির জাতীয় হোমিওপ্যাথি প্রতিষ্ঠান । এই প্রতিষ্ঠানগুলি গবেষণার পাশাপাশি আন্তর্জাতিক সহযোগিতা ও ন্যায্যমূল্যে বৃহত্তর অংশের মানুষের কাছে আয়ুষ পরিষেবা পৌঁছে দিতে সহায়ক হবে।
এক সাংবাদিক সম্মেলনে শ্রী সর্বানন্দ সোনোওয়াল নবম বিশ্ব আর্য়ুবেদ কংগ্রেস -এর বিষয়েও বিস্তারিত জানান। গোয়ার পাঞ্জিম-এ আন্তর্জাতিক স্তরে ৮-১১ ডিসেম্বর পর্যন্ত এই বিশ্ব আর্য়ুবেদ কংগ্রেস আয়োজিত হবে। এতে আয়ুষ চিকিৎসা ব্যবস্থার অন্তর্গত বৈজ্ঞানিক গুরুত্ব, কার্যকারিতা সহ বিভিন্ন দিক তুলে ধরা হবে। আয়ুষ প্রতিমন্ত্রী ডঃ মুঞ্জা পারা মহেন্দ্র ভাই এবং মন্ত্রকের সচিব বৈদ্য রাজেশ কোটেচা সহ আয়ুষ মন্ত্রকের অন্যান্য আধিকারিকরা এই অনুষ্ঠানে উপস্থিত ছিলেন। প্রধানমন্ত্রী ১১ ডিসেম্বর গোয়ায় আন্তর্জাতিক আয়ুষ কংগ্রেসের সমাপ্তি অনুষ্ঠানে অংশ নেবেন।
সাংবাদিক সম্মেলনে শ্রী সর্বানন্দ সোনোওয়াল বলেন, এই প্রতিষ্ঠানগুলির স্থাপনা হলে চিরাচরিত চিকিৎসা ব্যবস্থাপনার গবেষণার সুযোগ বাড়বে এবং আরও বৃহত্তর অংশের মানুষের কাছে ন্যায্য মূল্যে চিকিৎসা পরিষেবা পৌঁছে দেওয়া সম্ভব হবে। এই প্রতিষ্ঠানগুলির মাধ্যমে ভারত সরকার দেশের প্রতিটি অঞ্চলের জনগণকে আরও উন্নত মানের স্বাস্থ্য পরিষেবা দিতে সক্ষম হবে।
হোমিওপ্যাথি, আর্য়ুবেদ ও ইউনানি ক্ষেত্রে এই তিনটি জাতীয় আয়ুষ প্রতিষ্ঠানে পড়ুয়াদের জন্য ৪০০ অতিরিক্ত আসন সৃষ্টি হবে যারা স্নাতক-স্নাতকোত্তর ও ডক্টরেট পাঠক্রমে পড়াশোনা করতে চান তাদের জন্য এই অতিরিক্ত আসনগুলি বরাদ্দ হবে। গোয়ার অল ইন্ডিয়া ইন্সটিটিউট অফ আর্য়ুবেদ, শিক্ষা গবেষণা ও আয়ুর্বেদ চিকিৎসা ব্যবস্থার মাধ্যমে স্বাস্থ্য পরিষেবার ক্ষেত্রে সর্বোচ্চ মান সম্পন্ন হবে।
দিল্লির হোমিওপ্যাথির জাতীয় প্রতিষ্ঠানটি হবে উত্তর ভারতের প্রথম এই ধরনের কোনো চিকিৎসা প্রতিষ্ঠান। আধুনিক চিকিৎসা ব্যবস্থার সঙ্গে আয়ুষ স্বাস্থ্য পরিষেবা দিতে এটি বিশেষভাবে সহায়ক হবে।
উত্তরপ্রদেশের গাজিয়াবাদের ইউনানি ঔষধের জাতীয় প্রতিষ্ঠানটি বর্তমানে ব্যাঙ্গালোরের ইউনানি জাতীয় প্রতিষ্ঠানের স্যাটেলাইট কেন্দ্র হবে। দিল্লি, হরিয়ানা, উত্তরপ্রদেশ ও অন্যান্য রাজ্যের জনগণের পাশাপাশি বিদেশী নাগরিকরাও এই কেন্দ্র থেকে উপকৃত হবেন।
আন্তর্জাতিক স্তরে আয়ুষ চিকিৎসা ব্যবস্থার কার্যকারিতা ও বৈজ্ঞানিক যুক্তি তুলে ধরতে আয়ুষ মন্ত্রক নবম বিশ্ব আর্য়ুবেদ কংগ্রেসের আয়োজন করছে। এই অনুষ্ঠানে নানান আলোচনা ও উপস্থাপনা থাকবে।
PG/PM /NS
(Visitor Counter : 90
প্রধানমন্ত্রীরদপ্তর
মুম্বাইতে বাড়ি ভেঙে প্রাণহানীর ঘটনায় প্রধানমন্ত্রীর শোক জ্ঞাপন
নয়াদিল্লি, ১৬ জুলাই, ২০১৯
প্রধানমন্ত্রী শ্রী নরেন্দ্র মোদী মুম্বাইয়ের ডোঙরিতে বাড়ি ভেঙে প্রাণহানীর ঘটনায় শোক জ্ঞাপন করেছেন।
এক শোকবার্তায় প্রধানমন্ত্রী বলেন, ‘মুম্বাই-এ ডোঙরিতে একটি বাড়ি ভেঙে পরার ঘটনা দুঃখজনক। এই ঘটনায় যে সমস্ত পরিবার তাঁদের নিকজনদের হারিয়েছেন, আমি তাঁদের প্রতি সমবেদনা জানাচ্ছি। প্রার্থনা করি আহতরা দ্রুত সুস্হ হয়ে উঠুন। মহারাষ্ট্র সরকার, এনডিআরএফ এবং স্হানীয় কর্তৃপক্ষ উদ্ধারকাজ চালাচ্ছেন এবং দুর্গতদের সাহায্য করছেন।’
CG/CB/NS
(Visitor Counter : 111
প্রতিরক্ষামন্ত্রক
এয়ার ভাইস মার্শাল আশুতোষ শর্মার তথাকথিত হোয়াটসঅ্যাপ ম্যাসেজ সম্পর্কে স্পোষ্টীকরণ
নতুন দিল্লি, ২৫ এপ্রিল, ২০২১
ব্যাঙ্গালোরে বিমান বাহিনীর কম্যান্ড হাসপাতালের এয়ার ভাইস মার্শাল আশুতোষ শর্মা হোয়াটসঅ্যাপে লেখা একটি বার্তা ব্যাপক প্রচারিত হয়েছে বলে অভিযোগ উঠেছে। ওই বার্তায় বলা হয়েছে, কোভিড-১৯ মহামারী প্রতিরোধের ক্ষেত্রে স্টিম পদ্ধতি ব্যবহারের কথা বলা হয়েছে। এই প্রেক্ষিতে সুস্পষ্টভাবে জানানো হচ্ছে যে, ব্যাঙ্গালোরে এয়ার মার্শার আশুতোষ শর্মা নামে কেউ নেই। ব্যাঙ্গালোরে বিমান বাহিনীর কম্যান্ড হাসপাতালের দায়িত্বে রয়েছেন এয়ার ভাইস মার্শাল আশুতোষ শর্মা। হোয়াটসঅ্যাপে যে ম্যাসেজ নিয়ে প্রশ্ন উঠেছে সেটি তার লেখা নয়।
ভারতীয় বিমান বাহিনী এবং এয়ার ভাইস মার্শাল আশুতোষ শর্মা ওই হোয়াটসঅ্যাপ বার্তায় যা লেখা হয়েছে তার কোনটিকেই সমর্থন করেন না। কোন ব্যক্তির যদি কোভিড-১৯ সংক্রান্ত উপসর্গ দেখা দেয় তাহলে চিকিৎসার জন্য দ্রুত চিকিৎসকদের পরামর্শ নিতে হবে।
SDG/BD/AS/
(Visitor Counter : 184
বিজ্ঞানওপ্রযুক্তিমন্ত্রক
এসটিআইপি ২০২০-র বিজ্ঞানে মহিলাদের অংশগ্রহণ ও নেতৃত্ব বিষয়ক মূল উদ্বেগের বিষয়গুলি দূর করার বিষয়ে বিশেষজ্ঞদের ভাবনা
নয়াদিল্লী, ২২ সেপ্টেম্বর, ২০২০
বিজ্ঞানক্ষেত্রে মহিলাদের কম অংশগ্রহণ ও বিজ্ঞানে নেতৃত্বদানে লিঙ্গসাম্যতার অভাবের মত বিষয়গুলি নতুন ‘সাইন্স, টেকনোলজি এন্ড ইনোভেশন পলিসি, এসটিআইপি ২০২০’ তে কিভাবে উত্থাপন করা হবে তা নিয়ে সম্প্রতি এসটিআইপি ২০২০-রএকটি তথ্য অধিবেশনে আলোচনা করা হয়েছে। শতাধিক বিজ্ঞানী, বিজ্ঞানপ্রেমী এবং এসটিআইপি ২০২০- সচিবালয়ের কর্মী এতে অংশ নেন।
ভিভা-র  সভাপতি ডঃ বিজয় ভাটকর এতে সভাপতিত্ব করেন। তিনি বলেন, মহিলাদের যথাযোগ্য গুরুত্ব দেওয়া হলে তবেই ধারাবাহিকতা এবং আত্মনির্ভরতা বজায় থাকবে। আলোচনায় উঠে আসে মহিলা উদ্ভাবকদের জন্য প্রাতিষ্ঠানিক ব্যবস্থা, বয়সের বাধা, মহিলাদের নেতৃত্বে স্টার্টআপে বিনিয়োগ, লিঙ্গ বৈষম্য, সামগ্রিক নেতৃত্বদান, মহিলা উদ্যোগীর প্রয়োজনীয়তা প্রভৃতি ক্ষেত্রে প্রাতিষ্ঠানিক সুযোগের অভাবের কথা। আসে বিজ্ঞান প্রযুক্তি ও উদ্ভাবন অর্থাৎ এসটিআইয়ের বিভিন্ন পরিমন্ডল, পরিবার ও অভিভাবকদের ভূমিকার প্রসঙ্গও।
‘আথেনা সোয়ান’ সনদের ভারতীয় সংস্করণের রূপায়ণ, শিক্ষাক্ষেত্রে বাধ্যতামূলক অবস্থান, মহিলাদের ৩০ শতাংশ প্রতিনিধিত্ব, গবেষণা ও প্রশাসনে বরিষ্ঠ মহিলা বিজ্ঞানীদের নেতৃত্ব প্রভৃতি বিষয়ে ‘ট্র্যাক টু’ পরামর্শদানের সময় এসটিআইপি ২০২০-র প্রধান ডঃ অখিলেশ গুপ্ত কিছু উল্লেখযোগ্য পরামর্শ দেন।
এই তথ্য অধিবেশনের উদ্যোক্তা ছিল বিজ্ঞানভারতী।
মহিলাদের ক্ষমতায়নের জাতীয় আন্দোলন হিসাবে ‘শক্তি’ নামে একটি পরিকল্পনা গ্রহণ করা হয়েছে। এর অঙ্গ হিসাবে দেশের ২২টি রাজ্যে স্বদেশি ভাবনায় বিজ্ঞান আন্দোলন ছড়িয়ে দিতে চাইছে বিজ্ঞানভারতী।
‘নলেজ ইনভলভমেন্ট ইন রিসার্চ অ্যাডভান্সমেন্ট থ্রু নার্চারিং’ কথাটির আদ্যাক্ষরগুলো নিয়ে সংক্ষিপ্ত রূপ ‘কিরন’। বিজ্ঞান ও প্রযুক্তি বিভাগের এই প্রকল্প-সহ কিছু সাম্প্রতিক গুরুত্বপূর্ণ উদ্যোগের কথা জানান ডঃ অখিলেশ গুপ্ত। এর মধ্যে উল্লেখযোগ্য ছিল ‘কনসোলিডেশন অফ ইউনিভার্সিটি রিসার্চ ফর ইনোভেশন অ্যান্ড এক্সেলেন্স ইন উইমেন ইউনিভার্সিটিজ’ অর্থাৎ CURIE-র প্রকল্প, জৈবপ্রযুক্তি বিভাগের ‘বায়োকেয়ার’ পরিকল্পনা প্রভৃতি।
দ্বৈত নিয়োগ প্রক্রিয়া, কাজের সময়কাল আরও সহজ করা, শিশুদের রাখার ডে কেয়ার সেন্টার, ‘অফিস অফ ইকুইটি অ্যান্ড ইনক্লুশন’-এর একটি অফিস তৈরি প্রভৃতির মাধ্যমে মহিলাদের পেশাদারিত্বের উন্নয়নের উপযোগিতার কথা বলেন ডঃ গুপ্ত। বিঞ্জান, প্রযুক্তি ও উদ্ভাবনের নয়া সরকারি নীতির প্রয়োজনীয়তা ও অভিনব বিষয়সমূহ নিয়ে তিনি আলোচনা করেন। প্রাককথনে তিনি লীলাবতী, গার্গী ও খনার মত নারী বিজ্ঞানী ও দার্শনিকদের ঐতিহাসিক চরিত্রের উদাহরণ দিয়ে বলেন, বিজ্ঞান ও শিক্ষাক্ষেত্রে মহিলাদের এগিয়ে আসতে হবে। এসটিআইপি ২০২০-তে মহিলাদের অংশগ্রহণের উপযোগিতার ওপর তিনি গুরুত্ব দেন।
বিশেষজ্ঞরা জানান, মহিলা উদ্যোগীদের জন্য এবং মহিলাদের নেতৃত্বাধীন অর্থনীতির সহায়ক একটা নেটওয়ার্ক করা দরকার। এগুলো রূপায়ণের জন্য স্পষ্ট ও কঠোর ব্যবস্থাপনা, এইসব নীতির সংবেদনশীলতা ও তথ্যসমূহ সবাইকে জানানো, রাজ্যের বিভিন্ন বিশ্ববিদ্যালয়ের উন্নয়নের ওপর গুরুত্ব আরোপ—প্রভৃতি কথাও বলেন বিশেষজ্ঞরা।
(CG/AS
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৭৬ কোটি ৮৬ লক্ষ ছাড়িয়েছে
দেশে গত ২৪ ঘণ্টায় ৩২ লক্ষ ০৪ হাজারেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪৯ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১৩ হাজার ১৬৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৩৪ হাজার ২৩৫
সাপ্তাহিক-ভিত্তিতে আক্রান্তের হার ১.৪৮ শতাংশ
নয়াদিল্লি, ২৫ফেব্রুয়ারি, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ৩২ লক্ষ ৪ হাজার ৪২৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৭৬ কোটি ৮৬ লক্ষ ৮৯ হাজার ২৬৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০১,২৭৬
৯৯,৬২,৭৪৬
৪১,৩৫,৭৮৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,০৮,৯৬৩
১,৭৪,৩৩,৯৪৪
৬১,২৮,৩৫৬
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৪৪,৫৫,০৫৫
২,৫৭,৭৩,৩০৪
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৫৫,১৩,২৭,৬৯০
৪৪,১৩,১৯,৩৪৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
২০,২১,৯৫,১৬৪
১৭,৯৫,১৮,১৪৯
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৬৩,৪৪,৭২১
১১,১৮,২৯,৬৫৪
৯৪,৫৫,১১৭
|
|
|
|
প্রিকশন ডোজ
|
|
১,৯৭,১৯,২৫৬
|
|
মোট
|
|
|
|
১,৭৬,৮৬,৮৯,২৬৬
দেশে গত ২৪ ঘণ্টায় সুস্থ হয়েছেন ২৬ হাজার ৯৮৮ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২২ লক্ষ ৪৬ হাজার ৮৮৪।
জাতীয় স্তরে সুস্থতার হার বর্তমানে ৯৮.৪৯ শতাংশ।
গত ২৪ ঘণ্টায় নতুন করে আক্রান্ত হয়েছেন ১৩ হাজার ১৬৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৩৪ হাজার ২৩৫ হয়েছে, যা মোট আক্রান্তের ০.৩১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ৩০ হাজার ১৬টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৭৬ কোটি ৪৫ লক্ষ ৯৯ হাজার ১৮১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.৪৮ শতাংশ। একইভাবে, দৈনিক আক্রান্তের হার দাঁড়িয়েছে ১.২৮ শতাংশ।
(CG/SS/SB
যুবওক্রীড়াবিষয়কমন্ত্রক
ক্রীড়া মন্ত্রী শ্রী অনুরাগ সিং ঠাকুর প্যারা অলিম্পিক-এর থিম সং এর উদ্বোধন করেছেন
নতুন দিল্লি, ০৩ আগস্ট, ২০২১
ক্রীড়ামন্ত্রী শ্রী অনুরাগ ঠাকুর আজ নতুন দিল্লিতে ভারতীয় প্যারা অলিম্পিক দলের জন্য প্যারা অলিম্পিক এর থিম সং
"করদে কামাল তু"-এর উদ্বোধন করেছেন। ভার্চুয়াল মাধ্যমে আয়োজিত এই অনুষ্ঠানে ক্রীড়া মন্ত্রকের সচিব শ্রী রবি মিত্তাল, যুগ্ম সচিব শ্রী এল এস সিং, ভারতের প্যারা অলিম্পিক কমিটির সভাপতি ডক্টর দীপা মালিক, সচিব শ্রী গুরু শরণ সিং ও চিফ প্র্যাট্রন শ্রী অবিনাশ রাই খান্না উপস্থিত ছিলেন।
প্যারা অলিম্পিক-এর থিম সং "করদে কামাল তু"- গানটি রচনা করেছেন এবং গেয়েছেন দিব্যাঙ্গ ক্রিকেট খেলোয়াড় লখনৌ এর বাসিন্দা সঞ্জীব সিং। ভারতের প্যারা অলিম্পিক কমিটির উদ্দেশ্যই ছিল দিব্যাঙ্গ সম্প্রদায়ের কাছ থেকে গানটি সংগ্রহ করা।
থিম সং- এর উদ্বোধন করে ক্রীড়া মন্ত্রী অনুরাগ ঠাকুর জানান যে, টোকিওতে প্যারা অলিম্পিক গেমসে ভারত এবার সবচেয়ে বেশি ৫৪ জনের প্রতিনিধিদল পাঠিয়েছে। খেলোয়াড়রা নটি বিভাগে অংশ নেবে। শ্রী ঠাকুর বলেন, তিনি যথেষ্ট আত্মবিশ্বাসী যে প্যারা অ্যাথলেটরা তাঁদের সেরা পারফরম্যান্স তুলে ধরবেন। মনে রাখতে হবে যে, খেলোয়াড়রা যখন ভারতের হয়ে খেলবে তখন তাঁদের জন্য ১৩০ কোটি ভারতবাসী উৎসাহিত হবেন। ক্রীড়াবিদদের কল্যাণের পাশাপাশি কেন্দ্রীয় সরকার ক্রীড়া পরিকাঠামো উন্নয়নে যথেষ্ট গুরুত্ব আরোপ করেছে বলে তিনি মন্তব্য করেন।
প্রধানমন্ত্রী শ্রী নরেন্দ্র মোদী ২০১৬-র রিও প্যারা অলিম্পিক গেমসের ক্রীড়াবিদদের সঙ্গে দেখা করেছিলেন এবং ক্রীড়াবিদদের সাফল্য কামনা করেছিলেন।
CG/ SB
(Visitor Counter : 128
শিল্পওবাণিজ্যমন্ত্রক
বাণিজ্য নীতির পর্যালোচনা প্রতিবেদন
নয়াদিল্লি, ২৯ নভেম্বর, ২০১৯
ভারতের সপ্তম বাণিজ্য নীতির পর্যালোচনা ২০২০-র ১৫ থেকে ১৭ই সেপ্টেম্বর বিশ্ব বাণিজ্য সংস্থার  বৈঠকে উত্থাপিত হবে। ডব্লিউটিও-র সচিবদের সঙ্গে এই লক্ষ্যে মতবিনিময় প্রক্রিয়া শুরু হয়েছে। ষষ্ঠ বাণিজ্য নীতির সচিব পর্যায়ের প্রতিবেদন অনুসারে ২০২০ সালের মধ্যে আন্তর্জাতিক বাণিজ্যের প্রেক্ষাপটে ভারতের রপ্তানির পরিমাণ ২ শতাংশ থেকে বৃদ্ধি পেয়ে ৩.৫ শতাংশ হবে। ২০১৮ সালে এই পরিমাণ ছিল ১.৬৭ শতাংশ।
রাজ্যসভায় এক প্রশ্নের লিখিত জবাবে এ তথ্য জানিয়েছেন শিল্প ও বাণিজ্য মন্ত্রী শ্রী পীযূষ গোয়েল।
CG/CB/DM
(Visitor Counter : 49